ವಾಷಿಂಗ್ಟನ್:ಸಾಮಾನ್ಯವಾಗಿ ರಾಜಮನೆತನದವರು ತಮ್ಮ ಕುಟುಂಬದ ವಿಷಯವನ್ನು ಎಂದಿಗೂ ಬಹಿರಂಗಗೊಳಿಸುವುದಿಲ್ಲ. ಅದರಲ್ಲಿಯೂ ಬ್ರಿಟನ್ ರಾಜಮನೆತನದವರಿಗೆ ಯಾವುದೇ ಆಂತರಿಕ ವಿಷಯ ಹೇಳುವುದು ನಿಷಿದ್ಧ.
ಆದರೆ ಇದೇ ಮೊದಲ ಬಾರಿಗೆ ತಮಗೆ ಗರ್ಭಪಾತವಾಗಿರುವ ವಿಷಯವನ್ನು ಬಹಿರಂಗಗೊಳಿಸಿದ್ದಾರೆ ರಾಜಕುಮಾರಿ ಮೇಘನ್​ ಮಾರ್ಕೆಲ್​. ಬ್ರಿಟನ್ ರಾಜಕುಮಾರ ಹ್ಯಾರಿಯ ಪತ್ನಿಯಾಗಿರುವ ಮೇಘನ್​ ಆ ದಿನಗಳಲ್ಲಿ ತಮಗಾಗಿರುವ ಮಾನಸಿಕ ಯಾತನೆಯನ್ನು ತಿಳಿಸಿದ್ದಾರೆ.
ರಾಜಮನೆತನದ ವೈಭೋಗದಿಂದ ಬೇಸತ್ತು ಈ ದಂಪತಿ ಅರಮನೆಯಿಂದ ಹೊರಬಂದು ಅಮೆರಿಕದ ಕ್ಯಾಲಿಫೋರ್ನಿಯಾದಲ್ಲಿನ ಸಾಂತಾ ಬಾರ್ಬರಾದಲ್ಲಿ ಸಾಮಾನ್ಯರಂತೆ ಬದುಕು ಸಾಗಿಸುತ್ತಿದ್ದಾರೆ. ಇಂಥ ಸಂದರ್ಭದಲ್ಲಿ ತಮಗಾಗಿರುವ ನೋವನ್ನು ಅವರು ಬಹಿರಂಗಗೊಳಿಸಿದ್ದಾರೆ. ನ್ಯೂಯಾರ್ಕ್ ಟೈಮ್ಸ್ ಪತ್ರಿಕೆಗೆ ಈ ವಿಷಯವನ್ನು ಅವರು ತಿಳಿಸಿದ್ದಾರೆ.
ಈ ದಂಪತಿ ಎರಡನೇ ಮಗುವಿನ ನಿರೀಕ್ಷೆಯಲ್ಲಿದ್ದರು. ಅದರ ಬಗ್ಗೆ ಹೇಳಿರುವ ರಾಜಕುಮಾರಿ, ‘ ಕಳೆದ ಜುಲೈ ನನ್ನ ಪಾಲಿಗೆ ನೋವು ತಂದ ತಿಂಗಳು. ಆ ಸಮಯದಲ್ಲಿ ಎರಡನೆಯ ಮಗುವಿನ ನಿರೀಕ್ಷೆಯಲ್ಲಿದ್ದೆವು. ಒಂದು ಬೆಳಗ್ಗೆ ಸಹಿಸಲಾರದ ಹೊಟ್ಟೆ ನೋವು ಕಾಣಿಸಿಕೊಂಡಿತ್ತು. ನೋವು ತಾಳದೇ ಕುಸಿದು ಬಿದ್ದುಬಿಟ್ಟೆ. ನನ್ನ ಮೊದಲನೇ ಮಗುವನ್ನು ಅಪ್ಪಿಕೊಂಡೆ. ಆಗಲೇ ನನಗೆ ನನ್ನ ಎರಡನೆಯ ಮಗುವನ್ನು ಕಳೆದುಕೊಳ್ಳುತ್ತಿದ್ದೇನೆ ಎನ್ನುವುದು ಭಾಸವಾಗತೊಡಗಿತು ಎಂದಿದ್ದಾರೆ.
ಕುಸಿದು ಬಿದ್ದದ್ದಷ್ಟೇ ಗೊತ್ತು. ಎಚ್ಚರವಾದಾಗ ಆಸ್ಪತ್ರೆಯಲ್ಲಿದ್ದೆ. ಏನಾಗಿದೆ ಎಂದು ನೋಡುವಷ್ಟರಲ್ಲಿ ನನ್ನ ಪತಿ ಹ್ಯಾರಿ ಕಣ್ಣೀರಾಗಿದ್ದರು. ಗರ್ಭಪಾತವಾಗಿರುವ ವಿಷಯ ತಿಳಿಸಿದರು. ಇಬ್ಬರು ಸಾಕಷ್ಟು ಅತ್ತೆವು ಎಂದು ರಾಜಕುಮಾರಿ ಹೇಳಿದ್ದಾರೆ.
ಅಷ್ಟಕ್ಕೂ ನಾನು ಈ ವಿಷಯವನ್ನು ಬಹಿರಂಗಪಡಿಸುತ್ತಿರುವ ಕಾರಣವಿಷ್ಟೇ. ಈ ನೋವನ್ನು ಹಲವಾರು ಮಹಿಳೆಯರು ಅನುಭವಿಸಿರುತ್ತಾರೆ. ಏನಿಲ್ಲವೆಂದರೂ 100ರಲ್ಲಿ ಹತ್ತಿಪ್ಪ ಮಹಿಳೆಯರು ಅನುಭವಿಸುವ ನೋವಿದೆ. ಆದರೆ ನೋವನ್ನು ನುಂಗಿಕೊಂಡು ಬಹಿರಂಗವಾಗಿ ಮಾತನಾಡುವುದೇ ಇಲ್ಲ.
ಗರ್ಭಪಾತದ ಕುರಿತಾಗಿ ಮಾತನಾಡುವುದು ನಿಷಿದ್ಧವಾಗಿದೆ. ಅವಮಾನ, ಆತಂಕ, ಏಕಾಂಗಿತನ, ಮಾತೃ ಶೋಕ ಅನುಭವಿಸುವುದು ಮುಂದುವರೆಯುತ್ತಲೇ ಸಾಗಿದೆ. ಹೀಗಾಗಬಾರದು ಮಹಿಳೆಯರು ತಮ್ಮ ದುಃಖವನ್ನು ಹೊರಹಾಕುವ ಅವಶ್ಯಕತೆ ಇದೆ ಎಂದು ಅವರು ಹೇಳಿದ್ದಾರೆ.
ಬಿಜೆಪಿಗೆ ಭರ್ಜರಿ ಜಯ: ಸುಪ್ರೀಂಕೋರ್ಟ್​ ಮೆಟ್ಟಿಲೇರಿತು ಇವಿಎಂ- ವಕೀಲರಿಂದ ಅರ್ಜಿ

ಕೋಮುವಾದಿ ಪಕ್ಷದಲ್ಲಿ ಇರಲಾರೆವು: ಮೆಹಬೂಬಾ ಮುಫ್ತಿಗೆ ಮತ್ತೊಮ್ಮೆ ಆಘಾತ

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:13 − ten =
Remember me
